open-index/open-wikipedia-markdown huggingface dataset:
மெல்லினம்

**மெல்லினம்** என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. வல்லினம், இடையினம் என்பன ஏனைய இரண்டு வகுப்புகள். தொல்காப்பியமும், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், **ங், ஞ், ண், ந், ம், ன்** எனும் ஆறு எழுத்துகளையும் மெல்லின எழுத்துகள் என்கின்றன. இவை மெலிய ஓசை உடையவையாதலால் இப்பெயர் பெற்றன. இவற்றை *மெலி*, *மென்மை*, *மென்கணம்* என்னும் பெயர்களாலும் அழைப்பது உண்டு. "மெல்லென்று இசைப்பதாலும் மெல் என்ற மூக்கின் வளியால் பிறப்பதாலும் மெல்லெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணரின் விளக்கம்.

## மொழியியலும், மெல்லினமும்
### ஒலிப்பிறப்பு
தற்கால மொழியியலின்படி தமிழின் மெல்லின எழுத்துகள் எல்லா இடங்களிலும் மூக்கொலிகள் அல்லது மூக்கினம் என்ற வகைக்குள் அடங்குகின்றன. ஒலிப்பு முயற்சியின்போது, அண்ணக்கடை திறந்து, வாயறையிலிருந்து மூச்சுக்காற்று மூக்கின் வழியாக வெளியேறும்போது உண்டாகும் ஒலிகளே மூக்கொலிகள். மெல்லின எழுத்துகளின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு:

## இன எழுத்துகள்
தமிழ் இலக்கண நூல்களின்படி ஒவ்வொரு வல்லின எழுத்துக்கும் ஒரு மெல்லின எழுத்து இன எழுத்தாக அமைகின்றது. **க**வும் **ங**வும், **ச**வும் **ஞ**வும், **ட**வும் **ண**வும், **த**வும் **ந**வும், **ப**வும் **ம**வும், **ற**வும் **ன**வும் இன எழுத்துகள். இவ்விணைகள் ஒவ்வொன்றினதும் பிறப்பிடம் ஒன்றாக இருப்பதாலேயே இவை இன எழுத்துகள் ஆகின்றன.

## குறிப்புகள்

## உசாத்துணைகள்
* இளவரசு, சோம., *நன்னூல் எழுத்ததிகாரம்*, மணிவாசகர் பதிப்பகம், சென்னை, 2009.
* கருணாகரன், கி., ஜெயா, வ., *மொழியியல்*, மெய்யப்பன் பதிப்பகம், சிதம்பரம், 2007.
* கால்டுவெல், *திராவிட மொழிகளின் ஒப்பிலக்கணம்*, கோவிந்தன், கா., ரத்தினம், க. (தமிழாக்கம்), முல்லை நிலையம், சென்னை, 2004.
* *தொல்காப்பியம் எழுத்ததிகாரம் இளம்பூரணனார் உரை*, சாரதா பதிப்பகம், சென்னை, 2006.
* வரதராசன், மு., *மொழிநூல்*, தாயகம் வெளியீடு, சென்னை, 2007 (முதற்பதிப்பு 1947). 
## வெளிப் பார்வை
* மெல்லினம் பிறப்பு மூக்கொலி  

பகுப்பு:எழுத்திலக்கணம்

பகுப்பு:எழுத்திலக்கணம்
தன்மை நவிற்சி அணி

**தன்மை நவிற்சி அணி** என்பது எவ்வகைப் பொருளையும் அல்லது எச்செயலையும் உண்மையான முறையில் உள்ளதை உள்ளதாக விளக்கும் சொற்களைக் கொண்டு பாடப்படுவது ஆகும். இதற்கு இயல்பு நவிற்சி அணி, தன்மையணி என வேறு பெயர்களும் உண்டு.

## எடுத்துக்காட்டு
"உள்ளம் குளிர்ப்ப ரோமம் சிலிர்க்க உரை 
தள்ள விழி நீர் அரும்ப" 
தன்னையே மறந்து நின்றாள் - 

என்னும் பாடல் பகுதியில்
- நெஞ்சம் குளிர - ரோமம் சிலிர்க்க- வார்த்தை வராமல் தடுமாற- விழிநீர் சிந்த- தன்னை மறந்து நின்றாள் என்று எந்த உவமானமோ  உவமேயமோ அன்றி  மிகைப்படுத்தலோ இல்லாததைக் காண முடிகிறது. இவ்வாறு கூறுவது தன்மை அணி.

## தன்மை நவிற்சி அணியின் தன்மைகள்
* உள்ளதை உள்ளபடி இயல்பாகக் கூறும்
* மிகைப்படுத்தல் இருக்காது
* உதாரணம் இருக்காது
* உருவகப் படுத்தல் இருக்காது
* சொல்வதில் அணிக்கேயுரிய அழகு காணப்படும்

### எ.கா.1
இருந்து முகந்திருத்தி ஈரோடு பேன் வாங்கி
விருந்து வந்ததென்று விளம்ப - வருந்தி 
ஆடினாள் பாடினாள் ஆடிப் பழமுறத்தால் 
சாடினாள் ஓடோடத் தான்

இருந்து முகந் திருத்தி
ஈரோடு பேன் வாங்கி
விருந்து வந்ததென்று விளம்ப
வருந்தி ஆடினாள் பாடினாள்
ஆடிப் பழமுறத்தால் சாடினாள் ஓடோடத்தான்
மேலே உள்ள கவிதை வரிகளில் கீழே காட்டப்பட்டுள்ளவாறு உருவக அணியோ  உவமை அணியோ இல்லாததைக் காண முடிகிறது.


### எ.கா.2
மெய்யில் பொடியும் விரித்த கருங்குழலும் 
கையில் தனிச் சிலம்பும் கண்ணீரும்

மெய்யில் பொடியும் = உடம்பு முழுக்கத் தூசியும்
விரித்த கருங்குழலும் = விரித்த தலைமயிரும்
கையில் தனிச் சிலம்பும் = கையிலே தனிச்சிலம்பும்
கண்ணீரும் = அழுகையும்
கண்ணகியின் கோலத்தை விளக்கும் கவிதையில் உள்ள இந்த வரிகளில் ஒவ்வொன்றும் இயல்பாகவும், மிகைப்படுத்தல் இன்றியும் அதே நேரம் அழகு குன்றாமலும் இருப்பதைக் காணமுடிகிறது.

### எ.கா.3
'உள்ளம் குளிர உரோமம் சிலிர்த்துரையும்
தள்ளவிழி நீரரும்பத் தன்மறந்தாள் - புள்ளலைக்கும்
தேந்தா மரைவயல்சூழ் தில்லைத் திருநடஞ்செய்
பூந்தா மரைதொழுத பொன்'

தில்லையில் நடராசப் பெருமானின் பாதங்களைத் தொழுத பெண்ணொருத்தியின் நிலை உள்ளது உள்ளவாறே கூறப்பட்டுள்ளமை காண்க.

பகுப்பு:அணி இலக்கணம்
அய்யா வைகுண்டர் வரலாறும் அற்புதங்களும் (நூல்)

**அய்யா வைகுண்டர் வரலாறும் அற்புதங்களும்** அய்யா வைகுண்டர் பற்றி நெல்லை விவேகநந்தா எழுதிய 232 பக்க வரலாற்று நூல். இது சென்னை, வானதி பதிப்பகத்தால் வெளியிடப்பட்டுள்ளது.

## நூலாசிரியர்

திருநெல்வேலி மாவட்டத்திலுள்ள குட்டம் என்கிற கடற்கரையோர கிராமத்தில் பிறந்த ஜெயமுருகானந்தன் நிர்வாகவியலில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப்பட்டம் மற்றும் ஆய்வியல் நிறைஞர் பட்டமும் பெற்றவர். சென்னையில் ஊடகத் துறையில் துணை ஆசிரியராகப் பணியாற்றி வரும் இவர் சுவாமி விவேகானந்தர் மேல் கொண்ட பற்றுதலால் நெல்லை விவேகநந்தா என்கிற புனைப் பெயரில் கட்டுரைகள், தொடர்கள் போன்றவற்றை தமிழில் வெளியாகும் அச்சிதழ்கள் மற்றும் இணைய இதழ்களில் எழுதி வருகிறார்.

## வாழ்த்துரை

தூத்துக்குடி மக்களவைத் தொகுதியின் உறுப்பினராக இருக்கும் எஸ். ஆர். ஜெயதுரை இந்நூலிற்கு வாழ்த்துரை வழங்கியிருக்கிறார்.

## அணிந்துரை

சாமித்தோப்பு அய்யா வைகுண்டர் தலைமைப் பதியின் தர்மகர்த்தா மற்றும் அய்யா வைகுண்டர் நற்பணி சங்கத்தின் தலைவராகவும் உள்ள எஸ்.பால்பையன் இந்நூலிற்கு அணிந்துரை வழங்கியிருக்கிறார்.

## பாராட்டுரை

சென்னை, மணலிபுதுநகர் அய்யா வைகுண்டர் தருமபதியின் துணைத் தலைவர் எஸ். தேவதாஸ் பாராட்டுரை வழங்கியிருக்கிறார்.

## விமர்சனப் பார்வை

முத்துக்கமலம் இணைய இதழின் ஆசிரியர் தேனி எம். சுப்பிரமணி இந்நூல் குறித்த விமர்சனப் பார்வையை அளித்திருக்கிறார்.

## மதிப்புரை

சென்னையைச் சேர்ந்த ஆன்மிக எழுத்தாளர் “தமிழ்மாமணி” பனையபுரம் அதியமான் மதிப்புரை தந்திருக்கிறார்.

## பொருளடக்கம்

இந்த நூல் வரலாறு, அய்யா நிகழ்த்திய அற்புதங்கள், வழிபாட்டுப் பாடல்கள் எனும் மூன்று பகுதிகளாக அமைக்கப்பட்டுள்ளது.

## # தலைப்பு
# தலைப்பு எழுத்துக்கள் ==
### வரலாறு

இப்பகுதியில் 

#நாஞ்சில் நாடு, திருவாங்கூர் சமஸ்தானம் - ஒரு பார்வை
#விதியை மாற்ற அவதரித்த பகலவன்
#கொடுமைகள் - ஈன துரோகங்கள்
#சிந்தனையைத் தூண்டிய இளமைப் பருவம்
#ஒட்டிக் கொண்ட தீரா நோய்
#கடலில் நடந்து வந்தார்.
#சம்பூர்ணதேவன் கதை
#கடலுக்குள் நடந்தது என்ன?
#தவமும், சாட்டி நீட்டோலை உதயமும்
#ஆதிக்க வெறிக்கு எதிராகக் கிளர்ந்து எழல்
#அய்யாவைத் தேடி வந்த சூழ்ச்சி
#அய்யாவிடம் அமிர்தமான விஷம்
#கைது செய்ய உத்தரவு
#அய்யா கைது, பக்தர்கள் கதறலும்
#தெய்வத்திற்கே சோதனை
#மீண்டும் தவம்
#அய்யாவும், அகிலத்திரட்டு அம்மானையும்
#அய்யாவும் ஆன்மிகமும்
#தோள்சீலை போராட்டம் - ஒரு பார்வை
#தோள்சீலை போராட்டமும் சான்றோரும்

என்கிற 20 உள் தலைப்புகளில் அய்யா வைகுண்டர் வரலாறு முழுமையாகத் தரப்பட்டுள்ளன.

### அய்யா நிகழ்த்திய அற்புதங்கள்

இப்பகுதியில் 

#நிறைவேறிய ஒரு கன்னிப்பெண் ஆசை
#பாம்பாக மாறிய பாம்படம்
#உயிர் காத்த சாமித்தோப்பு திருமண்
#ஊமை பேசிய அதிசயம்
#46 வயதில் குழந்தை பாக்கியம்
#அய்யாவை இகழ்ந்ததால் வந்த சோதனை
#ஐயம் நீங்கிய ஐவர்
#பக்தி விலக்கிய சேறு
#பேய் உண்டா? இல்லையா?
#ஜாதியை வென்ற அய்யா வாக்கு
#மெய்சிலிர்த்த கிறித்தவர்!
#நகை கொண்டு வந்த பருந்து
#ஆணவத்தால் வந்த சோதனை
#அய்யா கொடுத்த புதையல்
#வறுமை - நோய் தீர்த்த தீர்த்தம்

எனும் தலைப்புகளில் அய்யாவின் அற்புதங்கள் சில தரப்பட்டுள்ளன.

### வழிபாட்டுப் பாடல்கள்

இப்பகுதியில் 

#
#உச்சிப்படிப்பு
#உகப்படிப்பு
#வாழப்படிப்பு
#கல்யாண வாழ்த்து
#அய்யா வைகுண்டரின் பொன்மொழிகள்

எனும் தலைப்புகளில் அய்யா வழியைப் பின்பற்றுபவர்கள் வழிபாட்டுக்குப் பயன்படுத்த வேண்டிய பாடல்களுடன் அய்யாவின் பொன்மொழிகள் சிலவும் தொகுத்துத் தரப்பட்டுள்ளன.

## வெளி இணைப்புகள்

பகுப்பு:தமிழ் வாழ்க்கை வரலாற்று நூல்கள்
பகுப்பு:தமிழ் ஆன்மிக நூல்கள்
பகுப்பு:2010 தமிழ் நூல்கள்
நுர்சுல்தான் நசர்பாயெவ்

**நுர்சுல்தான் அபிசூலி நசர்பாயெவ்** (*Nursultan Abishuly Nazarbayev*, கசாக்: *Нұрсұлтан Әбішұлы Назарбаев*, உருசியம்: *Нурсулта́н Аби́шевич Назарба́ев*, பிறப்பு: சூலை 6, 1940) கசக்ஸ்தானின் அரசியல்வாதி. இவர் சோவியத் ஒன்றியம் வீழ்ச்சியடைந்து 1991 ஆம் ஆண்டில் கசக்ஸ்தான் விடுதலை அடைந்த நாள் தொடக்கம் 2019 மார்ச் 20 வரை அந்நாட்டின் அரசுத்தலைவராகப் பதவியில் இருந்தார்.

## மேற்கோள்கள்

## வெளி இணைப்புகள்
* அதிகாரபூர்வ வலைத்தளம்
* www.kazakhstanlive.com 
* Mr.Nazarbayev – president of Kazakhstan

பகுப்பு:1940 பிறப்புகள்
பகுப்பு:கசக்ஸ்தானின் அரசுத்தலைவர்கள்
பகுப்பு:வாழும் மக்கள்
தமிழிசை மூவர்

**தமிழிசை மூவர்** அல்லது **தமி‌ழிசை மும்மூர்த்திகள்** அல்லது **ஆதி மும்மூர்த்திகள்** என்போர் தமிழிலேயே பாட்டெழுதி, தமிழிலேயே பாடித் தமிழிசையை வளர்த்த, அருணாசலக் கவிராயர், முத்துத் தாண்டவர் மற்றும் மாரிமுத்தாப்பிள்ளை எனும் மூன்று பெருமக்கள் ஆவார். பொதுவாக கருநாடக இசையின் மும்மூர்த்திகள் என்று அறியப்படும் தியாகராசர், சியாமா சாஸ்திரிகள், முத்துச்சாமி தீட்சிதர் ஆகியோரை விட, இவர்கள் காலத்தால் முற்பட்டவர்கள்.

தமிழிசை மூவ‌ரே கிருதி என்று அழைக்கப்படும் கீர்த்தனைகளுக்கு வடிவம் கொடுத்தோர். இன்று உள்ள பல்லவி, அனுபல்லவி, சரணம் அல்லது எடுப்பு, தொடுப்பு, முடிப்பு எனும் அமைப்பு இவர்களின் பாடல்களிலேயே காணக்கிடைக்கிறது.

தமிழிசை மூவருக்குத் தமிழக அரசு சார்பில் சீர்காழியில் நினைவு மண்டபம் அமைக்கப்பட்டுள்ளது.

ஒரு சிலர் தமிழிசை நால்வர் என்று சொல்லி, பாபநாசம் சிவன் அவர்களையும் இந்த வரிசையில் வைத்துப் பார்ப்பர்.

பகுப்பு:தமிழிசை வரலாறு
பகுப்பு:ஆதி மும்மூர்த்திகள்
அகீகா

**அகீகா** (அரபி:عقيقة) என்ற சொல்லுக்கு பிரசவத்தின் போதுள்ள சிசுவின் முடி என்றும் அல்லது குழந்தையுடையவும் மிருகத்துடயவும் உரோமத்தை குறிக்கும் ஒரு அரபி சொல்லாகும்

நடை முறையில் இசுலாமிய சமயத்தில் குழந்தை பிறந்த ஏழாம் நாள் குழந்தைக்கு முடியெடுத்து ஆண் குழந்தையாயின் இரு ஆடுகளும், பெண் குழந்தையாயின் ஓர் ஆடும் அறுத்து தானம் செய்யும் நடைமுறை ஆகும். ஏழாம் நாளில் அகீகா கொடுக்க முடியாதாயின் 14 அல்லது 21 ஆம் நாளில் தரலாம் என்று சில ஹதீஸ்களில் சொல்லப்பட்டிருப்பினும் ஏழாம் நாளன்றிப் பிற நாளில் தரப்படுவது அகீகா அன்று; சாதாரண தருமமே ஆகும்.

முகம்மது நபி (சல்) தனது பேரன் ஹசனுக்கு அகீகா கொடுத்த வேளையில் தலைமுடி எடைக்கு நிகரான வெள்ளியைத் தானமளித்ததாய்ச் சொல்லப்பட்டுள்ளது..

## மேற்கோள்கள்

பகுப்பு:இசுலாமியப் பண்பாடு
பகுப்பு:இசுலாமிய கடமைகள்
இந்திய ஊழல் தடுப்புச் சட்டம், 1988

இந்தியக் குடியரசில் ஊழலைத் தடுக்க 1988ம் ஆண்டு ஊழல் தடுப்புச் சட்டம் இயற்றப்பட்டது. 

## வரையறை
இச்சட்டத்தின்படி லஞ்சத்தின் வரையறை:

#பொது ஊழியர் தன்னால் செய்யப்பட வேண்டிய அதிகாரப் பூர்வமான வேலைக்கு சட்டப்படி பெற வேண்டிய ஊதியத்தை தவிர கைகூலி பெறுவது.
#பொது ஊழியம் செய்பவர் மறுபயன் இல்லாமல் விலை மதிப்புள்ள பொருட்களை தன்னுடைய அலுவல் நடவடிக்கையில் ஈடுபட்டு ஒருவரிடம் வாங்குவது.

இதன்படி லஞ்சம் வாங்குவது குற்றம் என கருதப்பட கீழ்கண்ட அம்சங்கள் தேவை:

#அதில் சம்பந்தப்பட்டவர் பொது ஊழியராக இருத்தல் வேண்டும்.
#அவர் செய்யும் வேலை அதிகாரப் பூர்வமாக இருக்க வேண்டும்.
#பொது ஊழியர் தான் செய்ய வேண்டிய வேலையை செய்வதற்கோ அல்லது செய்யாமல் இருப்பதற்கோ சட்டத்திற்குப் புறம்பாக பணம் கோருதல் அல்லது பெறுதல்.
#பொது ஊழியரின் அதிகாரத்தைத் துஷ்பிரயோகித்துப் பண மதிப்புள்ள அனுகூலம் பெறத் தகாத சலுகை அளித்தல்.
#ஒரு குடிமகனிடமிருந்து பொது ஊழியர் அதிகாரப் பூர்வமான கடமையைச் செய்வதற்காக மறுபயனின்றி விலை மதிப்புள்ள பொருளைப் பெறுவதும் லஞ்சமே.
#அந்த பொது ஊழியர் நேரடியாகவோ அல்லது முகவர் மூலமாகவோ லஞ்சம் பெற்றால் அவரும் அவருக்கு லஞ்சம் வழங்குபவர்களும் குற்றவாளிகள்.
#பொது ஊழியர் தனது வருமான வழிவகைகளுக்குப் பொருந்தாத விதத்தில் சொத்துக்களைக் சேர்த்தலும் சட்டத்தின் படி குற்றம் என வரையறுக்கப் பட்டிருக்கிறது.

## தண்டனை
லஞ்ச ஊழலை சட்டத்தின்படி தவறு இழைத்த ஒரு நபருக்குத் குறைந்த பட்சம் ஆறு மாதம் ஐந்து ஆண்டுகள் வரை கடுங்காவல் தண்டனை மற்றும் அபராதம் விதிக்கப்படலாம். 

## ஊழல் ஆணையம்
ஊழலை ஒழிப்பதற்கு இந்திய அரசு  மத்திய விழிப்புணர்வு ஆணையத்தை ஏற்படுத்தியுள்ளது. மத்திய அரசுத் துறைகளில் ஊழல் குறித்த வழக்குகளை மத்திய புலனாய்வு குழுவும் மாநில அரசுத் துறைகளில் ஊழல் குறித்த வழக்குகளை கண்காணிப்பு மற்றும் ஊழல் தடுப்பு போலீசும் வழக்குப் பதிவு செய்து விசாரிக்கிறார்கள். தமிழகத்தில் இந்த அமைப்பு இயக்குநர் சென்னை மல்லிகை மாளிகையில் செயப்பட்டு வருகிறது. சர்தார் வல்லபாய் பட்டேல் பிறந்த நாளை முன்னிட்டு ஒவ்வொரு ஆண்டும் அக்டோபர் 31ஆம் நாள் முதல் ஒரு வார காலம் ***ஊழல் கண்காணிப்பு மற்றும் விழிப்புணர்வு வாரமாக*** இந்தியா முழுவதும் அரசு அலுவலகங்களில் கொண்டாடப்பட்டு வருகிறது.

## ஊழல் குறித்து புகார் செய்யும் விதம்
ஊழல் குறித்து புகார் செய்யும் போது புகார்தாரர் தனது பெயரையும், முகவரியையும் தெளிவாகக் கூற வேண்டும். மத்திய அரசுத் துறை என்றால் மத்திய விழிப்புணர்வு ஆணையத்துக்கும், மாநில அரசுத் துறை என்றால் ஊழல் தடுப்பு இயக்குநருக்கும் புகார் செய்யலாம். ஒரு பொது ஊழியர் குறித்துப் பொய்யான புகார் தருவது இந்திய தண்டனைச் சட்டம்- பிரிவு 182 -இன் படி தண்டனைக்குரியது. பெயரில்லாத புகார்கள் தள்ளுபடி செய்யப்படுகின்றன. ஊழலில் சிக்கிய அதிகாரிகள் குறித்த தகவல்களை மத்திய விழிப்புணர்வு ஆணையம் ஒவ்வொரு ஆண்டும் தனித்தொகுப்பாக வெளியிட்டு வருகிறது. என்ற இணைய தளத்தில் இது குறித்த முழுமையான விவரங்கள் உள்ளன.
## மேற்கோள்கள்

பகுப்பு:இந்தியாவில் சட்டம்
பகுப்பு:இந்தியாவில் ஊழல் எதிர்ப்பு
பகுப்பு:இராஜீவ் காந்தி ஆட்சி
பகுப்பு:இந்திய அரசின் சட்டங்கள்
பகுப்பு:இந்தியாவில் சட்ட அமலாக்கம்
பாங்கு

**பாங்கு** அல்லது **அதான்** ( ) (also called in Turkish: *Ezan*) என்பது இசுலாமியர்களின் தொழுகைக்கான அழைப்பு ஆகும். ஒரு நாளில் ஐந்து முறை அதான் விடுக்கப்படும். பாங்கு என்பது பாரசீகச் சொல்லாகும். அதான் [அரபி:أذان] என்பது அரபிச் சொல்லாகும். பாங்கு சொல்வதற்காக நியமிக்கப்படுபவர் முஅத்தின் என்று அழைக்கப்படுகிறார். முன்பு உயரமான இடங்களில், மலைக்குன்றுகளில் பாங்கு சொல்வார்கள். இக்காலங்களில் ஒலிபெருக்கிகளைப்  பள்ளிவாசல்களில் பொறுத்தி அழைக்கிறார்கள்.

## வரலாறு
முஸ்லிம்கள் மெக்காவிலிருந்து மதீனாவிற்கு வந்தபோது தொழுகைக்கு அழைப்புக் கொடுக்கப்படவில்லை. அவர்கள் ஒன்று கூடி தொழுகைக்கான நேரத்தை முடிவு செய்தனர். முஸ்லீம்கள் எண்ணிக்கையில் அதிகமான போது, அவர்கள் அறிந்திருக்கிற ஏதாவது ஒரு முறையில் தொழுகையின் நேரத்தை அறிந்து கொள்ள ஆலோசித்தனர். ஆலோசனையின் போது சிலர் நெருப்பை மூட்டலாம் என்றும் சிலர் மணி அடிக்கலாம் என்றும் கூறினர். ஆனால் இவையெல்லாம் மறுக்கப்பட்டன. அப்போது உமர் (ரலி) தொழுகைக்காக அழைக்கிற ஒருவரை ஏற்படுத்தக் கூடாதா?’ என்றார். உடனே பிலால் (ரலி) அவர்களிடம் ‘பிலாலே! எழுந்து தொழுகைக்காக அழையும்” என்று முகம்மது நபி (ஸல்) கூறினார்.

## தொழுகைக்கான அழைப்பு (பாங்கு அல்லது அதான்) மற்றும் அதன் பொருள்

## பாங்கிற்கு மறுமொழி கூறுதல்
பாங்கு சொல்லும் போது அதனைக் கேட்பவர் அப்படியே திருப்பி மெதுவாக சொல்லுவார். ஹய்ய அலஸ்ஸலாஹ், ஹய்ய அலல்ஃபலாஹ் என்று சொல்லும் போது 'லாஹவ்ல வலாகுவ்வத்த இல்லா பில்லாஹ்' என்று சொல்லவேண்டும். அறிவிப்பவர்: உமர் رَضِيَ اللَّهُ عَنْهُ ஆதாரங்கள் : முஸ்லிம், அபூதாவுத்

## பாங்கிற்குப் பிறகு சலவாத்து மற்றும் துஆ செய்தல்
'அல்லாஹூம்ம ரப்பஹாதித் தஃவதித் தாம்மத்தி வஸ்ஸலாதில் காயிமத்தி ஆத்தி முஹம்மதினில் வஸீலத்த வல்ஃபளிலத்த வப்அஃத்ஹூ மகாமன் மஹ்மூதினில்லதி வத்ததஹ்'

பொருள்: பரிபூரணமான இப்பிரார்த்தனைக்கும், நிரந்தரமான தொழுகைக்கும் உரிய இரட்சகனே! முஹம்மது (ஸல்) அவர்களுக்கு சுவர்க்கத்தில் உள்ள வஸீலா எனும் உயர்வான அந்தஸ்த்தையும் சிறப்பையும் வழங்குவாயாக!

## பார்வைகள்
வெள்ளிக்கிழமை ஜும்மா தொழுகைக்கு  முஸ்லிம்கள் இரண்டு முறை பாங்கு சொல்கின்றனர். முதல் பாங்கு பள்ளிக்கு அழைப்பதற்காகவும், இமாம் குத்பா ஓதுவதற்கு முன்பு இரண்டாவது பாங்கும் சொல்கின்றனர். இம்முறை கலிபா உதுமானால் கொண்டு வரப்பட்டது. 

## மேற்கோள்கள்

பகுப்பு:இசுலாமிய கடமைகள்
பகுப்பு:வேங்கைத் திட்டம் கட்டுரைப் போட்டி 2018 மூலம் விரிவாக்கிய கட்டுரைகள்
வில்லெம் கெய்கர்

**வில்ஹெம் லுட்விக் கெய்கர்** அல்லது **வில்லெம் கெய்கர்** (Wilhelm Ludwig Geiger) (1856-1943) என்பவர் கீழ்த்திசை நாடுகளின் மொழியறிஞர் ஆவார். குறிப்பாக இரானிய மற்றும் இந்திய மொழிக் குடும்பங்களின் பழமையான பண்பாடுகளை ஆய்வுநோக்கில் கற்றுச் சிறந்த இவர், பாளி மொழியிலும் சிறந்து விளங்கினார். அத்துடன் சிங்களம், மாலைத்தீவு மொழி போன்றவற்றிலும் சிறப்பாற்றல் கொண்டவர். இவர் செருமன் நாட்டைச் சேர்ந்தவர். இவர் மகாவம்சம் நூலை மொழிப்பெயர்த்தார்.

## இலங்கை வரலாற்றில்
இலங்கை வரலாற்றில் இவரது பெயர் அழியாதப் பெயராக நிலைத்து விட்ட ஒன்றாகும். 1895ஆம் ஆண்டு இலங்கைக்குப் பயணித்த இவர் சிங்கள மொழியை கற்றுச் சிறந்தார்.. இலங்கையின் வரலாற்றை ஆய்வுசெய்த இவர் 6ஆம் நூற்றாண்டின் மகாநாம தேரர் எனும் பிக்குவினால் தொகுக்கப்பட்ட மகாவம்சம் நூலை பாளி மொழியில் இருந்து செருமன் மொழிக்கு 1908ஆம் ஆண்டு மொழிப்பெயர்ப்பு செய்தார். அதன் பின்னர் 1912ஆம் ஆண்டு மாபெல் ஹெய்னஸ் போட் என்பவரின் உதவியுடன் ஆங்கில மொழிக்கு மொழிப்பெயர்ப்பு ஒன்றைச் செய்தார். இந்த நூல் வரலாற்றாசிரியர்களிடையே மிகவும் பிரசித்திப்பெற்றதுடன், இலங்கை வரலாறு தொடர்பாக பல நூல்கள் வெளிவரவும் காரணமாகியது. இதனை **கெய்கர் மகாவம்சம்** என்றழைப்போரும் உள்ளனர்.

1989ஆம் ஆண்டுகளின் இலங்கை அரசு, இவரது உருவ தபால் தலை வெளியிட்டு இவரை கௌரவப் படுத்தியது..

## மேற்கோள்கள்

## வெளியிணைப்புகள்
*மகாவம்சம் **1912** மூலப்பிரதி
*Biography

பகுப்பு:இலங்கை வரலாற்றாளர்கள்
பகுப்பு:1856 பிறப்புகள்
பகுப்பு:1943 இறப்புகள்
உமேஸ் குல்கர்னி

**உமேஸ் குல்கர்னி** ( *Umesh Kulkarni*, பிறப்பு: மார்ச்சு 7. 1942), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 29 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1967-1968 ம் ஆண்டுகளில் பிரதிநிதித்துவப் படுத்தியுள்ளார்.

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
அருண் லால்

**அருண் லால்** *(Arun Lal*, பிறப்பு: ஆகத்து 1. 1955), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 16 தேர்வுத் துடுப்பாட்டப் போட்டியிலும், 13 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982 - 1989ஆண்டுகளில் பிரதிநிதித்துவப் படுத்தியுள்ளார்.

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
காப்பு சார்ந்த இனம்

பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், காப்பு நிலையில், **காப்பு சார்ந்த இனம்** என்பது அச்சுறு நிலையை அடைந்து பின்னர் அற்றுவிட்ட இனமாகப் போவதைத் தடுப்பதற்காக, பாதுகாக்கப்பட வேண்டிய நிலையில் அதற்கான முயற்சிகளில் தங்கியிருக்கும், அல்லது சார்ந்திருக்கும் இனமாகும்.
சரியான பாதுகாப்புத் திட்டங்கள் வகுக்கப்பட்டு அவை விசேடமான வாழிடங்களில் பாதுகாக்கப்படாவிடின் ஐந்து வருடங்களில் குறிப்பிட்ட இனமானது அச்சுறுத்தலுக்கு ஆட்பட நேரிடலாம்.

## மேற்கோள்கள்

பகுப்பு:காப்பு சார்ந்த இனங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - காப்பு சார்ந்த இனம்
ஆபிரகாம் மாகா

**ஆபிரகாம் மாகா** *(Ebrahim Maka,* பிறப்பு: மார்ச்சு 5. 1922), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 34 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1952–1953 ஆண்டுகளில் பிரதிநிதித்துவப் படுத்தியுள்ளார்..

பகுப்பு:1922 பிறப்புகள்
பகுப்பு:1994 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
அசோக் மல்கோத்ரா

**அசோக் மல்கோத்ரா** *(Ashok Malhotra*, பிறப்பு: சனவரி 26. 1957), இந்தியத் துடுப்பாட்ட அணியின் மேனாள் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டியிலும், 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1982–1986 ஆண்டுகளில் பிரதிநிதித்துவப் படுத்தியுள்ளார்.

## மேற்கோள்கள்


பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
மதன் லால்

**மதன் லால் உதுரம் சர்மா** (*Madan Lal Udhouram Sharma* ; பிறப்பு: மார்ச்சு 20. 1951), துடுப்பாட்ட அணியின் முன்னாள் துடுப்பாட்டக்காரர். இவர் 39 தேர்வுத் துடுப்பாட்டப் போட்டியிலும், 67 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1974–1987 ஆண்டுகளில் பிரதிநிதித்துவப் படுத்தியுள்ளார். இந்தியத் தேசிய அணியின் பயிற்று விப்பாளராக 1996/1997 பருவ ஆண்டுகளில் கடமையாற்றியுள்ளார். 1983 ஆம் ஆண்டில் உலகக் கோப்பை வென்ற இந்திய அணியில் இவர் விளையாடியுள்ளார்.

## சான்றுகள்


பகுப்பு:இந்தியத் துடுப்பாட்டக்காரர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
விஜய் மஞ்ச்ரேக்கர்

**விஜய் மஞ்ச்ரேக்கர்** (*Vijay Manjrekar,* विजय लक्ष्मण मांजरेकर பிறப்பு: செப்டம்பர் 26. 1931, இறப்பு: அக்டோபர் 18 1983) இந்தியத் துடுப்பாட்ட அணியின் முன்னாள் துடுப்பாட்டக்காரர். களத்தடுப்பிலும் இவரின் பணி குறிப்பிடத்தக்கது. இவர் 55 தேர்வுத் துடுப்பாட்டப் போட்டியிலும், 198 முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1951–1965 ஆண்டுகளில் பிரதிநிதித்துவப் படுத்தியுள்ளார்..

பகுப்பு:இந்தியத் துடுப்பாட்டக்காரர்கள்
பகுப்பு:1931 பிறப்புகள்
பகுப்பு:1983 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
அசோக் மன்கட்

**அசோக் மன்கட்** *(Ashok Mankad,* பிறப்பு: அக்டோபர் 12 1946), இறப்பு: ஆகத்து 1 2008) இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் 22 தேர்வுத் துடுப்பாட்டப் போட்டியிலும், 218 முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1969–1978 ஆண்டுகளில் பிரதிநிதித்துவப் படுத்தியுள்ளார்.

## சான்றுகள்


பகுப்பு:1946 பிறப்புகள்
பகுப்பு:2008 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
வினோ மன்கட்

**வினோ மன்கட்** (*Vinoo Mankad,* பிறப்பு: ஏப்ரல் 12 1917), இறப்பு: ஆகத்து 21 1978துடுப்பாட்ட அணியின் முன்னாள் துடுப்பாட்டக்காரர். இவர் 44 தேர்வுத் துடுப்பாட்டப் போட்டியிலும், 233 முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1946–1959 ஆண்டுகளில் பிரதிநிதித்துவப் படுத்தியுள்ளார்.. இந்தியத் தேசிய அணியின் அணித் தலைவராக 1954/1955, 1958/1959 பருவ ஆண்டுகளில் கடமையாற்றியுள்ளார்.

பகுப்பு:இந்தியத் துடுப்பாட்டக்காரர்கள்
பகுப்பு:1917 பிறப்புகள்
பகுப்பு:1978 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
ராமன் லம்பா

**ராமன் லம்பா** (*Raman Lamba,* பிறப்பு: சனவரி 2. 1960, இறப்பு: பிப்ரவரி 23 1998) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 32 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

வங்காளதேசத்தில் துடுப்பாட்டம் விளையாடும் போது துடுப்பாட்டப் பந்து தலையில் தாக்கியதால் நினைவிழந்து, மூன்று நாட்களுக்குப் பின் பிப்ரவரி 23 1998 அன்று இறந்தார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:1998 இறப்புகள்
பகுப்பு:1960 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
அனத்தோத்து

**அனத்தோத்து** (*Anathoth*) என்னும் நகர் பழைய ஏற்பாட்டில் வருகின்ற ஒரு நகரம் ஆகும். இப்பெயர் முதன்முறையாக யோசுவா நூலில் காணப்படுகிறது. ஆரோனின் மக்களுக்கு பென்யமின் குலத்திலிருந்து அளிக்கப்பட்ட நகரங்களுள் ஒன்றாக அனத்தோத்தும் குறிக்கப்படுகிறது (காண்க: யோசுவா 21:13,18. இதே செய்தி 1 குறிப்பேடு 6:54,60இலும் உள்ளது.

## அனத்தோத்து: பெயர்க் காரணம்
அனத்தோத்து என்னும் பெயர் எவ்வாறு எழுந்திருக்கலாம் என்று அறிஞர் கருத்துத் தெரிவித்துள்ளனர். கானான் நாட்டில் குடியேறிய இசுரயேலர் தாம் சென்ற நகரங்களுக்கு என்ன பெயர் இருந்தனவோ அவற்றை அப்படியே மாற்றாது விட்டனர். கானான் நாட்டு மக்கள் வணங்கிவந்த ஒரு பெண் தெய்வத்தின் பெயர் "அனத்" ஆகும். அத்தெய்வத்தின் பெயரால் அழைக்கப்பட்ட "அனத்தோத்து" என்னும் நகரின் பெயரை இசுரயேலர் மாற்றவில்லை என்று தெரிகிறது.

எனினும் அனத்தோத்து என்பது ஓர் ஆளின் பெயராக நெகேமியா நூலில் உள்ளது (காண்க: நெகேமியா 10:19). 1 குறிப்பேடு நூலிலும் இது ஆட்பெயராக வருகிறது (காண்க: 1 குறிப்பேடு 7:8).

## அனத்தோத்து: இறைவாக்கினர் எரேமியா பிறந்த இடம்

அனத்தோத்து சிறப்புப் பெறுவதற்கு முக்கியக் காரணம் அது தலைசிறந்த இறைவாக்கினர் எரேமியாவின் பிறப்பிடம் என்பதாகும். எரேமியா இறைவாக்கினர் நூலின் தொடக்கம் இவ்வாறுள்ளது:

எரேமியா நூலில் காணும் பிற குறிப்புகள்:

எரேமியாவின் பிறந்த ஊர் மக்களே அவருக்கு எதிராக எழுந்து, அவர் மக்களுக்குத் தீங்கு வரும் என்று இறைவாக்கு உரைத்தால் அவரைக் கொன்றுபோடுவதாக அச்சுறுத்தினார்கள். அப்பின்னணியில் கடவுளின் வார்த்தையாக எரேமியா பின்வருவதைக் கூறுகிறார்:

## பழைய ஏற்பாட்டில் அனத்தோத்து குறிக்கப்படும் பிற பாடங்கள்

அனத்தோத்து நகரைச் சார்ந்த இன்னொருவர் பெயர் அபிசேயர் ஆகும். இவர் தாவீது அரசரால் தேர்ந்தெடுக்கப்பட்ட முப்பது படைவீரர்களுள் ஒருவர் ஆவார். இவர் "அனத்தோத்தியன் அபிசேயர்" என்று அழைக்கப்பட்டார் (காண்க: 2 சாமுவேல் 23:8-27). எகூ என்பவரும் அனத்தோத்தைச் சார்ந்தவரே (காண்க: 1 குறிப்பேடு 12:3).

## இன்றைய இசுரயேலில் அனத்தோத்து

விவிலியக் காலத்து அனத்தோத்து சனகெரிபு (Sennacherib) என்னும் அசீரிய மன்னனால் தரைமட்டமாக்கப்பட்டது (கி.மு. 701).

பின்னர், பாபிலோனியாவுக்கு நாடுகடத்தப்பட்ட யூதர்களுள் 128 பேர் மட்டுமே அனத்தோத்துக்குத் திரும்பி வந்தனர் என்று விவிலியம் குறிப்பிடுகிறது:

இதே செய்தி எஸ்ரா 2:23இலும் உள்ளது.

அனத்தோத்து எருசலேம் நகரிலிருந்து வடக்காக மூன்று மைல் தொலையில் இருந்தது. இன்றைய அரபு ஊராகிய "அனாத்தா" (ʻAnātā) என்னும் இடம் பண்டைய விவிலிய அனத்தோத்தாக இருக்கலாம் என்று அகழ்வாளர் முடிவுசெய்கின்றனர். இசுரயேலின் இந்நாள் குடியிருப்பாகிய அனத்தோத் (அல்மோன்) என்னும் இடம் விவிலிய அனத்தோத்து நகரை அடியொற்றி பெயர்பெற்றது.

## ஆதாரங்கள்

பகுப்பு:விவிலிய இடங்கள்
கேதர்பேஜ் இணையதளம்

**கேதர் பேஜ் இணையத்தளம்** (Gather Page) 2010 புரட்டாசி மாதம் ஆரம்பிக்கப்பட்ட இலங்கை மாணவர்களுக்கான ஒரு ஒரு கல்வி இணையதளம்.

இந்த இணையத்தளம் மாணவர்களின் சுய கற்றலினை ஊக்கப்படுத்தும் அதேவேளை அதிகளவான பயிற்சிகளை ஒவ்வொரு பாடத்திலும் வழங்கி மாணவர்களை ஒவ்வொரு பாடத்திலும் நிபுணத்துவம் பெறச் செய்யும் நோக்கத்துடன் தொடங்கப்பட்டுள்ளது.

இந்த இணையதளத்தில் பல பாடசாலைகளில், பல்கலைக்கழகங்களில், தனியார் கல்வி நிலையங்களில் வழங்கப்படும் பாடக் குறிப்புகள், மாதிரி வினாவிடைகள், கடந்த கால பரீட்சை வினாவிடைகள் இலவசமாகக் கிடைக்கின்றன. மேலும் பாடசாலை மற்றும் பல்கலைக்கழகங்களைச் சேர்ந்த மாணவர்கள் தமக்குள் கருத்துக்களினை பரிமாறிக் கொண்டு தமது பாடரீதியான சந்தேகங்களை தீர்த்துக் கொள்ளக் கூடிய வசதியும் உள்ளது.

பாடசாலை மாணவர்கள் தங்களின் அனைத்து பாடங்களின் பகுதி 1 இற்கான 40 கேள்விகளை உள்ளடங்கிய வினாத்தாள்களை இணையத்திலேயே பயிற்சி செய்யும் வசதி உள்ளது. ஒவ்வொரு பரீட்சையின் போதும் எழுந்தமானமாக 40 கேள்விகள் மாணவர்களுக்கு கிடைக்கக் கூடியவாறு வடிவமைக்கப்பட்டுள்ளது. வெளிநாட்டிற்கு மேற்படிப்பிற்காக செல்லும் மாணவர்களுக்குத் தேவையான விடயங்களும் இதில் தரப்பட்டுள்ளன. வெளிநாட்டில் கல்வி கற்பதற்கு அவசியமான IELTS, TOFEL போன்ற பல பரீட்சைகளுக்கான தயார்படுத்தல்களுக்கும் இத்தளம் உதவுகிறது.
 
காணொளிகள் மூலமாகவும் ஒலிவடிவிலும் மாணவர்களுக்கு கணிணி மற்றும் ஆங்கிலக் கல்வி ஆகியவற்றை இலவசமாக இணையம் மூலம் கற்பிக்க இத்தளம் முயலுகிறது.

## வெளியிணைப்புகள்
* கேத்தர்பேஜ் இணையதளம்
* வலைப்பதிவு 

பகுப்பு:இணையவழிக் கல்வி
பகுப்பு:இலங்கையில் கல்வி
பிட்டங்கொற்றன்

**பிட்டங்கொற்றன்** சங்ககால அரசவள்ளல்களில் ஒருவன்.

பிட்டன் மகன் கொற்றனைக் குறிப்பது இத்தொடர். புகழூர்க் கல்வெட்டு பிட்டனுக்கும், கொற்றனுக்கும் தனித்தனிப் படுக்கைகள் (அதிட்டானம்) இருந்த்தைக் குறிப்பிடுகின்றன. இந்தக் கல்வெட்டுகளால் இவன் சமணன் எனத் தெரியவருகிறது.

கருவூர்க் கதப்பிள்ளைச் சாத்தனார்  காவிரிப்பூம்பட்டினத்துக் காரிக்கண்ணனார்  உறையூர் மருத்துவன் தாமோதரனார்  வடமவண்ணக்கன் தாமோதரனார்  ஆகிய புலவர்கள் அவனைப் பாடியுள்ளனர்.

*இவன் குதிரைமலை நாட்டு அரசன். இவனது குடிப்பூ வேங்கை.  இவனும் இவன் நாட்டு மக்களும் மான் கறியோடு ஆவின் பாலில் தினைச்சோறு சமைத்து வழை மரத்தின் அகன்ற இலையில் பகுத்துத் தருவார்கள்.
*இவன் போருக்குச் சளைக்காதவன். இளம்பல் கோசர் பழகும்போது எய்யும் அம்புகளைத் தாங்கும் முருக்க மரம் போல இவன் பகைவரின் அம்புகளைத் தாங்கியவன்.
*இவன் கொல்லன் உலையில் இரும்பு அடிக்கத் தாங்கும் பணைக்கல் போன்றவன். இவன் பாணர்க்குத் தேறலும் விறலியர்க்கு யானைத் தந்தத்தாலான அணிகலன்களும் பரிசாக நல்கினான்.
*இவன் ‘திருந்துவேல் கொற்றன்’ எனப் பாராட்டப்பட்டவன். இரவலர் திரும்பத் திரும்பச் சென்றாலும் தருபவன்.
*இவன் தன் தந்தை ‘வயமான் பிட்டனின் வேலைத் தாங்கியவனாய், அவனது இறைவன்  கோதையையே தனக்குப் பேரரசனாகவும் கொண்டவன்.

காண்க
* பிட்டன்
## சான்றுகள்

பகுப்பு:சங்ககால அரசர்கள்
அச்சுறு நிலையை அண்மித்த இனம்

**அச்சுறு நிலையை அண்மித்த இனம்** (*NT - Near Threatened*) என்பது ஒரு உயிர்வாழும் இனத்திற்கு பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், அமைந்திருக்கக்கூடிய காப்பு நிலைகளில் ஒன்றாகும். இவ்வினங்கள் அச்சுறுநிலையை அடைந்திராவிடினும், வெகு விரைவில் அப்படியான நிலையை எட்டக் கூடியதாக இருப்பதனால், தேவையான கால இடைவெளிகளில் இவற்றை மதிப்பீடு செய்து கவனித்துக் கொள்ளல் அவசியமாகும்.

பன்னாட்டு இயற்கைப் பாதுகாப்பு சங்கம், தகுந்த கால இடைவெளியில் அச்சுறுத்தலுக்குள்ளான உயிரிலகு குழுக்களை மறுமதிப்பீடு செய்வதன் மூலம் அதன் முக்கியத்துவத்தை குறிப்பிடுகிறது.

அச்சுறுத்தலுக்குள்ளான இனக்குழுவிற்குப் பயன்படுத்தப்படும் நம்பத்தகுந்த அல்லது கிட்டத்தட்ட சந்திக்கக்கூடிய, உயிரிகளின் எண்ணிக்கை குறைவு அல்லது வரம்பில் குறைவு போன்ற பாதிக்கப்படக்கூடிய அளவுகோல்களை உள்ளடக்கியது. 2001ஆம் ஆண்டு முதல் மதிப்பிடப்பட்ட அச்சுறு நிலையை அண்மித்த இனங்கள் அச்சுறுத்தலுக்கு ஆளாவதைத் தடுக்கும் வகையில் பாதுகாப்பு முயற்சிகளைச் சார்ந்து இருக்கலாம்.

## பன்னாட்டு இயற்கைப் பாதுகாப்புச் சங்கத்தின் வகைப்பாட்டு வகைகள் மற்றும் அளவுகோல்கள் பதிப்பு 2.3

2001க்கு முன், பன்னாட்டு இயற்கைப் பாதுகாப்புச் சங்கத்தின் பதிப்பு 2.3 வகைகள் மற்றும் அளவுகோல்கள் பாதுகாப்பு நிலையை ஒதுக்க பயன்படுத்தியது, இதில் காப்பு சார்ந்த இனங்களுக்கான தனி வகை ("காப்பு சார்ந்து/தீவாய்ப்புக் கவலை குறைந்த இனம்") அடங்கும். இந்த வகையுடன் அச்சுறு நிலையை அண்மித்த இனம் மற்றும் காப்பு சார்ந்த இனம் இரண்டும் "குறைந்த ஆபத்து" வகையின் துணைப்பிரிவுகளாகும். 2001ஆம் ஆண்டுக்கு முன்னர் கடைசியாக மதிப்பிடப்பட்ட உயிரலகு, இவற்றின் குறைந்த ஆபத்து/காப்பு சார்ந்தது அல்லது குறைந்த ஆபத்து/அச்சுறு நிலையை அண்மித்த இனம்நிலையைத் தக்கவைத்துக் கொள்ளலாம். இருப்பினும் இன்று இதே தகவலுடன் வகை ஒதுக்கப்பட்டிருந்தால், இனங்கள் "அச்சுறு நிலையை அண்மித்த இனம் (NT)" என்று குறிப்பிடப்படும்.

## படங்கள்

Image:Otter in Southwold.jpg|அச்சுறு நிலையை அண்மித்த இனம் ஐரோப்பிய நீர்நாய்
Image:Maned wolf-aguara guazu.jpeg|வாழிட இழப்பிற்கு உள்ளான ஒநாய் வகை
File:Gray Bat USACE.jpg|சாம்பல் வௌவால், அழிவாய்ப்பு இனத்திலிருந்து மிக அருகிய இனம்
File:Plains zebra in Mlilwane Wildlife Sanctuary 02.jpg|அச்சுறு நிலையை அண்மித்த இனம் சமவெளி வரிக்குதிரை
Image:Python_regius.jpg|பாலி மலைப்பாம்பு முன்னர் பொதுவான சிற்றினம், வேட்டையாடுதல் காரணமாக எண்ணிக்கை குறைந்து அச்சுறு நிலையை அண்மித்த இனமாக உள்ளது


## மேற்கோள்கள்

பகுப்பு:அச்சுறு நிலையை அண்மித்த இனங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அச்சுறு நிலையை அண்மித்த இனம்
*
தீவாய்ப்புக் கவலை குறைந்த இனம்

**தீவாய்ப்புக் கவலை குறைந்த இனம்** (LC - Least Concern) என்பது ஒரு உயிர்வாழும் இனத்திற்கு பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், அமைந்திருக்கக்கூடிய காப்பு நிலைகளில் ஒன்றாகும்.  மதிப்பீடு செய்யப்பட்டிருப்பினும், காப்பு நிலைகளில் வேறெந்தவொரு பிரிவினுள்ளும் வராத இனங்கள் இப்பிரிவினுள் அடக்கப்படுகின்றன. மனிதர் உட்பட எலி, தேனீ போன்ற பொதுவான பல இனங்கள் இப்பிரிவினுள் வரும்.

ஆனால் இப்பிரிவினுள் ஒரு இனத்தை அடையாளப்படுத்த முன்னர், இவ்வினத்தின் சனத்தொகை, சனத்தொகைப் பரவல் போன்றவை நுணுக்கமாக மதிப்பீடு செய்யப்பட்டு, போதியளவு தரவுகள் பெறப்பட்டிருக்க வேண்டும்.

## மேற்கோள்கள்

பகுப்பு:தீவாய்ப்பு கவலை குறைந்த இனங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தீவாய்ப்புக் கவலை குறைந்த இனம்
ரோன் யுஃபே

**ரோன் யுஃபே** (Ran Yunfei; சீனம்: 冉云飞， 1965-) ஒரு அறியப்பெற்ற சீன எழுத்தாளர், மக்களாட்சி ஆதரவுச் செயற்பாட்டாளர்.  இவரது வலைப்பதிவு சீன அரசைக் கடுமையாக விமர்சித்தது.  இதனால் 2011 இல் இவர் கைது செய்யப்பட்டார்.

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:சீன வலைப்பதிவாளர்கள்
பகுப்பு:சீன எழுத்தாளர்கள்
ஐசக் மாவோ

**ஐசக் மாவோ** (Isaac Mao, எளிய சீனம்: 毛向辉; பினியின்: Máo Xiànghuī) ஒரு எழுத்தாளர், மென்பொருள் கட்டமைப்பாளர், ஆய்வாளர், துணிகர முதலீட்டாளர்.  இவர் சமூக மூளை அறக்கட்டளையின் இயக்குநரும், ஒரு முதலீட்டு குழுமத்தின் (United Capital Investment Group) துணைத் தலைவரும் ஆவார்.  இணைய ஊடகவியல் பற்றி இவர் விரிவாக எழுதியுள்ளார். சீனாவில் தணிக்கைக்கு எதிராக குரல் கொடுத்து வருபவர். தணிக்கையை மீற நுட்ப வழிகளையும் இவர் பகிர்ந்துவருகிறார்.

## மேற்கோள்கள்

பகுப்பு:சீன வலைப்பதிவாளர்கள்
பகுப்பு:சீன எழுத்தாளர்கள்
பகுப்பு:வாழும் மக்கள்
இசுட்டெபானெசு வெர்சுலசு

**இசுட்டெபானெசு வெர்சுலசு** (ஆங்கிலம்:Staphanus Versluys; 20 ஆகத்து 1694, மிட்டில்பர்க்  – 27 பிப்ரவரி 1736, பத்தேவியா, ஒல்லாந்தக் கிழக்கிந்தியத் தீவுகள்), ஒல்லாந்தர் ஆட்சிக்காலத்தில், 1729 ஆம் ஆண்டு முதல் 1732 வரை ஒல்லாந்தர் கால இலங்கையின் 21ஆவது ஆளுனராக இருந்தார். கொடுங்கோல் ஆட்சி நடத்தி இறுதியில் மரணதண்டனை பெற்ற ஆளுனர் பேட்ரசு வைஸ்டுக்குப் பின்னர் இவர் பதவியேற்றார். இவரும் மக்களின் நன்மையைக் கருத்தில் கொண்டு செயலாற்றவில்லை. அதிக இலாபம் பெறும் பேராசை காரணமாக, சாதாரண மக்களால் வாங்குவதற்கு முடியாதபடி அரிசியின் விலையை உயர்த்தியதால், செயற்கையாகவே நாட்டில் பஞ்சத்தை உருவாக்கினார்.

## உசாத்துணைகள்
* Blaze, History of Ceylon, The Christian Literature Society of India and Africa Ceylon Branch, Colombo, 1933.
* History of Sri Lanka and significant World events from 1505 AD to 1796 AD 

பகுப்பு:இலங்கையின் ஒல்லாந்த ஆளுநர்கள்
பகுப்பு:டச்சுக் கிழக்கிந்தியப் பகுதிகளின் ஆளுனர்கள்
பகுப்பு:1694 பிறப்புகள்
பகுப்பு:1736 இறப்புகள்
ஐ வெய்வே

**ஐ வெய்வே** (Ai Weiwei, பிறப்பு ஆகத்து 1957) ஒரு சீன கலைஞர், கட்டிடவியலாளர், செயற்பாட்டாளர், மெய்யியலாளர். இவர் சீனாவில் ஊழலுக்கு எதிராகவும், கருத்து வெளிப்பாட்டுச் சுதந்திரத்திற்கு ஆதவாகவும் தொடர்ச்சியாக குரல் எழுப்பி வருபவர். இவரை சீன அரசு மார்ச் 2011 கைது செய்தது.

## மேற்கோள்கள்

பகுப்பு:சீன ஓவியர்கள்
பகுப்பு:சீன கட்டிக்கலைஞர்கள்
பகுப்பு:சீன மெய்யியலாளர்கள்
பகுப்பு:1957 பிறப்புகள்
பகுப்பு:வாழும் மக்கள்
பகுப்பு:சீனக் கட்டிடக் கலைஞர்கள்
2011 சீன எதிர்ப்புப் போராட்டங்கள்

**2011 சீன எதிர்ப்புப் போராட்டங்கள்** என்பது சீன மக்களாட்சி இயக்கத்தால், சீனாவின் கிழைமை தோறும் மக்களாட்சி ஆதரவு வீதிப் போராட்டங்கள் நடத்த அறைகூவல்கள் விடப்பட்டது. மத்திய கிழக்கில் நிகழ்ந்த போராட்டங்கள், புரட்சிகளால் ஊக்குவிக்கப்பட்டு இது நடந்தது.  இதைத் தொடர்ந்து சீன அரசு மிகக் கடுமையான அடக்குமுறையை பிரயோகித்து பரவலான போராட்டங்கள் எதுவும் நடக்காமல் செய்தது. மிகவும் அறியப்பெற்ற எழுத்தாளர்களும், கலைஞர்களும் கைது செய்யப்பட்டனர். 

## மேற்கோள்கள்

பகுப்பு:சீனாவில் எதிர்ப்புப் போராட்டங்கள்
எசல பெரகரா

**எசல பெரகரா** (*Esala Perahera*, , **எசல பெரகெர**, *festival of the tooth*) அல்லது **எசலா பேரணி** இலங்கையின் கண்டி நகரத்தில் சூலை/ஆகத்து மாதங்களில் நிகழும் ஓர் பௌத்த திருவிழாவாகும். கண்கவரும் ஆடைகளுடன் நடைபெறும் இத்திருவிழா இலங்கையின் முதன்மையான சின்னங்களில் ஒன்றாக உள்ளது. அலங்கரிக்கப்பட்ட யானைகளுடன், தீநடனம், சவுக்கடி நடனம், கண்டி நகர பாரம்பரிய நடனம் போன்ற பல்வேறு நடனமாடிவரும் ஊர்வலமாகும். "தியா கெப்பீம"வுடன் திருவிழா முடிவடையும்.

## வரலாறு
*எசல பெரகரா* மூன்றாம் நூற்றாண்டிலிருந்தே மழை வேண்டி இருந்து வந்திருப்பதாகவும் *தலதா பெரகர* நான்காம் நூற்றாண்டில் இந்தியாவிலிருந்து புத்தரின் புனிதப்பல் கொண்டுவரப்பட்டபோது துவங்கியதாகவும் நம்பப்படுகிறது. கண்டியின் **எசல திருவிழா** இந்த இரு *பெரகர*(ஊர்வலங்கள்)க்களின் இணைப்பாக கருதப்படுகிறது. புனிதப்பல்லை இந்தியாவிருந்து இளவரசர் ஹேமந்தவும் இளவரசி தந்தாவும் கொணர்ந்ததாக குறிப்பிடப்படுகிறது.

## மேலும் பார்க்க
*தலதா மாளிகை
*கண்டி
* அயந்துதுவா இராசா

## வெளிப்புற இணைப்பு
* Kandy Esala Perahera

பகுப்பு:கண்டி
பகுப்பு:இலங்கையின் விழாக்கள்
பகுப்பு:பௌத்த பண்டிகைகள்
பாண்டி நேசன் (இதழ்)

**பாண்டி நேசன்** இந்தியா தமிழ்நாடு மதுரையிலிருந்து 1890ம் ஆண்டில் வெளிவந்த மாதாந்த இதழாகும்.

## ஆசிரியர்கள்
* அப்துல் மஜீத் சாகீப், இபுராகிம் சாகிப்.

## உள்ளடக்கம்
19ம் நூற்றாண்டின் இறுதி தசாப்தத்தில் வெளிவந்த இதழாக இது காணப்படுகின்றது. இவ்விதழை மதுரையைச் சேர்ந்த தமிழ் முஸ்லிம்கள் நடத்தியுள்ளனர். இஸ்லாமிய உலக செய்திகளும், இஸ்லாமிய கொள்கை விளக்கங்களும், செய்திகளும் இடம்பெற்றுள்ளன. 
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பாகவி (சிற்றிதழ்)

**பாகவி** இந்தியா தமிழ்நாடு சென்னையிலிருந்து 1952ம் ஆண்டு முதல் வெளிவந்த ஒரு மாத இதழாகும். 

## ஆசிரியர்
* மௌலவி ரஹ்மதுல்லாஹ் மஆலி பாகவி சாகிப். 

இவர் ஜெமினி படத்தயாரிப்பு நிறுவனக் கதைத்துறையில் பணியாற்றியுள்ளார். பல உருது நூல்களை தமிழில் மொழிபெயர்த்துமுள்ளார் என அறியமுடிகின்றது. இவர் ஏற்கனவே பத்ஹுல் இஸ்லாம் எனும் சஞ்சிகையிலும் தொடர்ச்சியாக எழுதி வந்துள்ளார்.

## பொருள்
'பாகவி' என்ற அரபுப் பதம் 'நிலையானது' என்று பொருள்படும்.

## உள்ளடக்கம்
இவ்விதழ் சிறுகதை, கவிதை, கட்டுரை போன்ற இலக்கிய அம்சங்களை உள்ளடக்கியிருந்தது. இஸ்லாமிய அடிப்படையில் எழக்கூடிய பிரச்சினைகளுக்கு விளக்கம் வழங்கும் ஆய்வுக் கட்டுரைகளையும் கொண்டிருந்தது. இந்தியா சுதந்திரமடைந்த பின்பு தேசிய உணர்வினை இந்திய மக்களிடம் ஏற்படுத்துவதற்கு இவ்விதழ் கூடிய பங்களிப்பினை வழங்கியுள்ளது.
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பால்யன் (சிற்றிதழ்)

thumb|right|பால்யன் இதழில் தோற்றம்
**பால்யன்**  இந்தியா காரைக்காலிலிருந்து 1944ம் ஆண்டு முதல் வெளிவந்த ஒரு வார இதழாகும். 
## ஆசிரியர்
* உ. அ. அனீபா.
## பலர் இணைவு
இது தமிழ்நாடு முஸ்லீம் லீக் தலைவர் சிராஜுல் மில்லத் ஆ. கா. அ. அப்துல் ஸமத் நாவலர் அ. மு. யூசுப் சாந்தி விகடன் அ. மு. அலி ஆகிய மூவரும் இவ்விதழை வளர்ப்பதில் இலவசமாக தமது சேவையினை வழங்கியுள்ளனர். இம்மூவரையும் தமிழ்நாட்டுக்கு அறிமுகப்படுத்தி வைத்தது பாலியன் இதழே.
## உருவாக்கம்
பாலியன் இதழை முதலில் ஆரம்பித்தவர் காரை எம். ஏ. அலி என்பவராவார். இவர் தான் ஆரம்பித்த இதழை உ. அபூஹனிபாவிடம் ஒப்படைத்துவிட்டு சிங்கப்பூர் சென்றுள்ளார். ஹனிபா இவ்விதழை சிறப்பாக நடத்தியதாக கூறப்படுகின்றது. இது பற்றி 3ம் ஆண்டு தொடக்க இதழில் ஆசிரியர் பின்வருமாறு எழுதியுள்ளார். 
*"நான் பிறந்தது முதல் சமூக சேவையில் சிறந்த முறையில் தொண்டாற்ற வேண்டும் என்பதுதான் எனது அடிப்படையான நோக்கம். என்னைப் பெற்றெடுத்து வளர்ப்பவர்களும் அதே நோக்கத்தையே எனக்கு உணவாக ஊட்டி வந்தனர். அதனால், தான் எனது நோக்கத்திலிருந்து சிறிதளவாவது உங்கள்பால் அமுல் நடத்த முடிந்தது, இது வயதுக் குழந்தையான என்னால் எதைச் செய்ய முடியுமோ அதை செய்துவிட்டேன்".*

## மலர்கள்
தமிழ்நாட்டில் ஆனந்த விகடன், கல்கி போன்ற இதழ்கள் சிறப்பான தீபாவளி மலர்களை வெளியிடுவதைப் போன்று பாலியனும் மலர்களை வெளியிட்டுள்ளது.

## தரமான இலக்கிய சஞ்சிகை
சிற்றிதழ்களை ஆராயும் ஆய்வாளர்கள் பாலியன் ஒரு தரமான இலக்கிய சஞ்சிகை எனக் குறிப்பிடுவர். மணிக்கொடி சஞ்சிகை ஒரு விசாலமான எழுத்தாளர் வட்டத்தை உருவாக்கியது போன்று பால்யனும் எழுத்தாளர் அணியையொன்றை தோற்றுவித்துள்ளது.

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பிசாசு (இதழ்)

**பிசாசு** இந்தியா தமிழ்நாடு திருச்சியிலிருந்து 1972ம் ஆண்டில் மாதம் இருமுறை வெளிவந்த ஒரு இதழாகும். இதன் விலை 25 காசு. 

## ஆசிரியர்
* இப்னு சுல்கான் பகுதாதி. 
இவர் 'கரு தமிழழகன்' என்ற பெயரால் தன்னை இனங்காட்டியுள்ளார். 

## உள்ளடக்கம்
தமிழ் முஸ்லிம் ஒருவரால் நடத்தப்பட்ட இவ்விதழ் மூடநம்பிக்கைகளை களையக்கூடிய வகையில் ஆக்கங்களைக் கொண்டிருந்தன. 
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
புனிதப்பல்

**[[புத்தர்|புத்தரின்]] புனிதப்பல்**(Sacred Relic of the tooth of Buddha, Buddh-dantya) இலங்கையின் பௌத்தர்களால் புத்தரின் எச்சமாக வழிபடப்படும் ஓர் திருப்பண்டமாகும்.

## வரலாறு

## மற்ற புனிதப்பற்கள்
இலங்கையில் உள்ள புனிதப்பல்லைத்தவிர பிற நாடுகளிலும் உள்ள எச்சங்கள் புத்தருடைய பல் எனக் கருதி வழிபடப்படுகின்றன.

* லிங்குயாங் கோவில் (),படாசூ பூங்கா, பெய்ஜிங், சீனா.

* புத்த நினைவு மண்டபம் (),ஃபோ குயாங் சான் விகாரம்,கௌசியங், தைவான்.

* *ஷாரி-டென்* (; புனித சேமிப்பக மண்டபம்,எங்கா-ஜி, காமகுரா,ஜப்பான்.

* புத்தரின் புனிதப்பல் கோவில் மற்றும் அருங்காட்சியகம் () சைனாடௌன், சிங்கப்பூர் .

## மேற்கோள்கள்


பகுப்பு:பௌத்த யாத்திரைத் தலங்கள்
பகுப்பு:கௌதம புத்தர்
பகுப்பு:இலங்கையில் பௌத்தம்
பகுப்பு:பௌத்த நினைவுச் சின்னங்கள்
டூம்போசு சண்டை

**டூம்போசு சண்டை** (*Battle of Dombås*) என்பது இரண்டாம் உலகப் போரின் போது நார்வேயில் நிகழ்ந்த ஒரு சண்டை. நார்வே போர்த்தொடரின் ஒரு பகுதியான இதில் நாசி ஜெர்மனியின் வான்குடை வீரர்கள் நார்வேயின் முக்கிய தொடருந்து சந்திப்பான டூம்போசைக் கைப்பற்றி ஐந்து நாட்களுக்கு தொடருந்து போக்குவரத்தைத் தடைசெய்தனர்.

ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. அதுவரை நடுநிலை நாடாக இருந்து வந்த நார்வே, இத்தாக்குதலை எதிர்கொள்ள நேச நாடுகளின் உதவியைக் கோரியது. அதே நாள் நேச நாட்டுப் படைகளும் நார்வேயில் தரையிறங்கின. இதன் ஒரு பகுதியாக ஒண்டலுசுனசு பகுதியில் பிரித்தானியப் படைகள் தரையிறங்கலாம் என்று ஜெர்மானியர்களுக்கு தகவல் கிடைத்தது. தெற்கு நார்வேயில் பல பகுதிகளை விரைவாகக் கைப்பற்றியிருந்த ஜெர்மானியத் தளபதிகள் வடக்கு நார்வேயில் நேச நாட்டுப் படைகள் நகர்த்தலை தடை செய்யத் திட்டமிட்டனர். இதற்காக டூம்போசு கிராமத்தையும் அங்கிருந்த தொடருந்து சந்திப்பையும் கைப்பற்றத் திட்டமிட்டனர்.

நார்வேயின் தலைநகர் ஓஸ்லோவுக்கு வடக்கு 90 மைல் தொலைவிலிருந்த டூம்போசு முக்கியத் தொடருந்து சந்திப்பாக இருந்தது. அதனைக் கட்டுப்படுத்துவோர் நார்வேயின் தொடருந்து சேவைகளில் பெரும் பகுதியினைக் கட்டுப்படுத்த முடியும். ஏப்ரல் 14 அன்று ஜெர்மானிய வான்குடை கம்பனி ஒன்று டூம்போசைக் கைப்பற்ற அனுப்பப்பட்டது. வான்வழியாகத் தரையிறங்கிய வான்குடை வீரர்கள. டூம்போசின் சாலை மற்றும் தொடருந்து சந்திப்புகளைக் கைப்பற்றி போக்குவரத்தைத் துண்டித்தனர். டூம்போசை மீட்க உடனடியாக நார்வீஜியப் படைப்பிரிவுகள் அனுப்பபட்டன. அடுத்த ஐந்து நாட்கள் டூம்போசைச் சுற்றி இரு படைகளும் தொடர்ச்சியாக மோதின. ஏப்ரல் 19ம் தேதி ஜெர்மானிய படைப்பிரிவு முறியடிக்கப்பட்டு சரணடைந்தது. தொடருந்து போக்குவரத்து மீண்டும் தொடங்கியது.  

## மேற்கோள்கள்

பகுப்பு: இசுக்கேண்டிநேவியா போர்முனை (இரண்டாம் உலகப்போர்)
பகுப்பு:1940 நிகழ்வுகள்
புதுமலர்ச்சி (சிற்றிதழ்)

**புதுமலர்ச்சி** இந்தியா, தமிழ்நாடு, சென்னையிலிருந்து 1992ம் ஆண்டில் வெளிவந்த ஒரு மாத இதழாகும். 

## ஆசிரியர்
* மு. யூ. முக்தார் ரஸ்வி

## பணிக்கூற்று
முஸ்லிம் குரல் வழங்கும் புது மலர்ச்சி 

## உள்ளடக்கம்
இலக்கிய செய்திகளுக்கும், இஸ்லாமிய உலக செய்திகள் இதில் உள்ளடக்கப்பட்டிருந்தன. இடைக்கிடையே தரமான ஆய்வுக் கட்டுரைகளும் இது கொண்டிருந்தது.
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
புஸ்ரா சுடர் (சிற்றிதழ்)

**புஸ்ரா சுடர்** இந்தியாவில் தமிழ்நாடு சென்னையிலிருந்து 1990ம் ஆண்டில் மாதந்தோறும் வெளிவந்த ஒரு இசுலாமிய தமிழ் இதழாகும். 

## ஆசிரியர்
*ஆரணி கமால் பாசா ஆலிம்

## பணிக்கூற்று
* இசுலாமிய தமிழ் மாத இதழ்

## உள்ளடக்கம்
இஸ்லாமிய மூலாதாரக் கருத்துகளுக்கு விளக்கும் வழங்கும் ஓர் இதழாக இது இருந்தது. மேலும், இஸ்லாமிய கலை இலக்கிய அம்சங்களையும் இது தாங்கி வெளிவந்துள்ளது.
பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
மகாராணி (சிற்றிதழ்)

**மகாராணி**  இந்தியா, தமிழ்நாடு, சென்னையிலிருந்து 1994ம் ஆண்டில் வெளிவந்த ஒரு இஸ்லாமிய இதழாகும்.

## ஆசிரியர்
* முகமதலி தஞ்சூரி

## பணிக்கூற்று
* இஸ்லாமிய குடும்பப் பத்திரிகை

## உள்ளடக்கம்
இஸ்லாமிய இலக்கிய செய்திகளையும், இஸ்லாமிய உலக செய்தி விமர்சனங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:விக்கித்தரவில்லாதவை
விஜய் மேர்ச்சன்ட்

**விஜய் மேர்ச்சன்ட்** *(Vijay Merchant)*, பிறப்பு: அக்டோபர் 12 1911), இறப்பு: ஆகத்து 27 1987துடுப்பாட்ட அணியின் முன்னாள் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், 150முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1929–1959 ஆண்டுகளில் பிரதிநிதித்துவப் படுத்தியுள்ளார்..

பகுப்பு:இந்தியத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:1987 இறப்புகள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
விஜய் மெஹ்ரா

**விஜய் மெஹ்ரா** (*Vijay Mehra*), பிறப்பு: மார்ச்சு 12 1938), இறப்பு: ஆகத்து 25 2006துடுப்பாட்ட அணியின் முன்னாள் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 109முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955–1964 ஆண்டுகளில் பிரதிநிதித்துவப் படுத்தியுள்ளார்..

பகுப்பு:இந்தியத் துடுப்பாட்டக்காரர்கள்
பகுப்பு:1938 பிறப்புகள்
பகுப்பு:2006 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
மாதேவ் மந்திவ்

**மாதேவ் மந்திவ்** *(Madhav Mantri,* பிறப்பு: செப்டம்பர் 1 1921), இறப்பு: துடுப்பாட்ட அணியின் முன்னாள் குச்சக்காப்பாளர். இவர் நான்கு தேர்வுத் துடுப்பாட்டப் போட்டியிலும், 95 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1951–1955 ஆண்டுகளில் பிரதிநிதித்துவப் படுத்தியுள்ளார்..

பகுப்பு:இந்தியத் துடுப்பாட்டக்காரர்கள்
பகுப்பு:1921 பிறப்புகள்
பகுப்பு:2014 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
நேரு அறிக்கை

**நேரு அறிக்கை** (Nehru Report) என்பது பிரித்தானிய இந்தியாவில் இந்தியர்கள் எத்தகு அரசியல் சீர்திருத்தங்களை விரும்புகிறார்கள் என்பதை காலனிய அரசுக்கு எடுத்துக்கூற 1928 ஆம் ஆண்டில் இந்திய விடுதலை இயக்கத்தினரால் வெளியிடப்பட்ட ஓர் அறிக்கை. மோதிலால் நேரு தலைமையிலான  அனைத்து கட்சிக் குழு ஒன்று இவ்வறிக்கையைத் தயார் செய்தது.

1928 இல் பிரித்தானிய இந்தியாவில் அரசியல் சீர்திருத்தங்களைக் குறித்து ஆராய சைமன் குழுவை பிரித்தானிய அரசு நியமித்தது. இந்தியர்களின் எதிர்காலத்தை நிர்ணயிக்கும் அதிகாரமுள்ள இக்குழுவில் இந்தியர் ஒருவர் கூட இடம்பெறவில்லை என்று இந்திய தேசிய காங்கிரசு உள்ளிட்ட இந்திய அமைப்புகள் இதனைக் கடுமையாக எதிர்த்தன. சைமன் குழுவைப் புறக்கணித்து விட்டு அனைத்துக் கட்சி குழு ஒன்றை உருவாக்கி ஒரு போட்டி அறிக்கையைத் தயார் செய்தன. இக்குழுவில் ஒன்பது பேர் இடம்பெற்றிருந்தனர். மோதிலால் நேரு தலைவராகவும் ஜவகர்லால் நேரு செயலாளராகவும் இருந்த இக்குழுவில்  இரு முசுலிம்கள் உட்பட ஒன்பது பேர் இடம்பெற்றிருந்தனர். இக்குழு வெளியிட்ட அறிக்கையில் இந்தியாவுக்கு மேலாட்சி அங்கீகாரம் (dominion status) வழங்கப்பட வேண்டுமென்று கோரிக்கை விடுக்கப்பட்டது. மேலும் இந்தியர்களுக்கு உரிமைப் பட்டியல் (bill of rights), அரசியலமைப்புச் சட்டத்தின் மேலாண்மை (supremacy of the constitution), மதசார்பற்ற கூட்டாட்சி அமைப்பு முறை, மொழிவாரியாக மாநிலங்கள் போன்ற பரிந்துரைகள் அவ்வறிக்கையில் இடம்பெற்றிருந்தன.

சைமன் குழு வெளியிட்ட அறிக்கையில் மேலாட்சி அங்கீகாரம் பரிந்துரை செய்யப்படவில்லை. நேரு அறிக்கையைக் காட்டிலும் மிகக் குறைவான அதிகார மாற்றங்களையே அது பரிந்துரைத்தது. இவ்விரு அறிக்கைகளும் வட்ட மேசை மாநாடுகளில் ஆய்வுக்கு எடுத்துக்கொள்ளப்பட்டன. எனினும் சைமன் குழுவின் பரிந்துரைகளின் படியே இந்திய அரசுச் சட்டம், 1935 இயற்றப்பட்டது. பின்னர் 1946-49ல் இந்திய அரசியலமைப்புச் சட்டம் இயற்றப்பட்ட போது நேரு அறிக்கையின் பல பரிந்துரைகள் அதில் செயலாக்கப்பட்டன.

## மேற்கோள்கள்

பகுப்பு:இந்திய விடுதலைப் போராட்டம்
கெர்செட் மெகரோம்ஜி

**கெர்செட் மெகரோம்ஜி** (*Khershed Meherhomji*, செப்டம்பர் 1 1921) - பிப்ரவரி 10 1982) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 30 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1936 ல் பிரதிநிதித்துவப் படுத்தியுள்ளார்.

பகுப்பு:1921 பிறப்புகள்
பகுப்பு:1982 இறப்புகள்
பகுப்பு:1911 பிறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
புதுவைக் குடியரசு (இதழ்)

**புதுவைக் குடியரசு** இந்தியா புதுவையிலிருந்து 1954ம் ஆண்டில் வெளிவந்த ஒரு வார இதழாகும். 

## ஆசிரியர்
* முகம்மது இபுராகிம்

## சிறப்பு
இந்தியாவில் தமிழ் முஸ்லிம் ஒருவரால் நடத்தப்பட்ட இவ்விதழ் தமிழ் - பிரெஞ்சு இருமொழிகளையும் கொண்டிருந்தது.

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பிறைக்கொடி (சிற்றிதழ்)

**பிறைக்கொடி** இந்தியா,  தமிழ்நாடு,  சென்னையிலிருந்து 1957ம் ஆண்டு முதல் வெளிவந்த இசுலாமிய மாதாந்த இதழாகும். 

## ஆசிரியர்
* சமுதாயக் கவிஞர் தா.காசீம். 
* சிறிதுகாலம் எம். கே. இ. மவ்லானா ஆசிரியராக இருந்தார். 

## பதிப்பாளர்
ஹாஜி சிலார் மியான் சென்னை மாநகராட்சியில் முஸ்லிம் லீக் கட்சியின் சார்பில் துணை மேயராக இருந்தவர். 

## பணிக்கூற்று
* இயக்க இலட்சிய ஏடு

## உள்ளடக்கம்
தரமான இலக்கிய ஆக்கங்களையும், இசுலாமிய அறிவியல் ஆக்கங்களையும் இது உள்ளடக்கியிருந்தது. 

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
பிறைக்கொடி (சிங்கப்பூர் சிற்றிதழ்)

**பிறைக்கொடி** சிங்கப்பூரிலிருந்து 1990ம் ஆண்டு முதல் வெளிவந்த ஒரு மாத இதழாகும். 

## ஆசிரியர்
* இஸ்மாயில் ஜின்னா

## பணிக்கூற்று
இஸ்லாம் எங்கள் வழியாகும். இன்பத்தமிழ் எங்கள் மொழியாகும்.

## உள்ளடக்கம்
சிறுகதை, கவிதை, கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது. 
பகுப்பு:இசுலாமிய தமிழ் இதழ்கள்
பகுப்பு:சிங்கப்பூர் தமிழ் இதழ்கள்
பினாங்கு ஞானாசாரியன் (இதழ்)

**பினாங்கு ஞானாசாரியன்** மலேசியாவில் பினாங்குஎனுமிடத்திலிருந்து 1912ம் ஆண்டு முதல் வெளிவந்த ஒரு நாளிதழாகும். 

## அச்சிட்டு வெளியிட்டவர்
* சம்சுக்கனி இராவுத்தர். 

## இஸ்லாமிய இதழ்
முதல் பக்கத்தின் உச்சியில் பிறை - நட்சத்திர, அடையாளம் இருந்தும், இது பொதுவான நாளிதழ். எனினும், இஸ்லாமியச் செய்திகளுக்கு அதிக இடம் கொடுக்கப்பட்டது. இதன் மூலம் இதுவொரு இஸ்லாமிய தமிழ் இதழாக கொள்ளப்படுகின்றது.  
பகுப்பு:இசுலாமிய தமிழ் இதழ்கள்
பகுப்பு:மலேசியத் தமிழ் இதழ்கள்
பிராஸ் மகம்பேரி

**பிராஸ் மகம்பேரி ** (*Paras Mhambrey)*, பிறப்பு: சூன் 20 1972), துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1996–1998 ஆண்டுகளில் பிரதிநிதித்துவப் படுத்தியுள்ளார்..

பகுப்பு:இந்தியத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
ஏ. ஜீ. மில்க்கா சிங்

**ஏ. ஜீ. மில்க்கா சிங்** *(A. G. Milkha Singh)*, பிறப்பு: டிசம்பர் 31 1941), இந்தியத் துடுப்பாட்ட அணியின் மேனாள்  துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 88 முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1959–1961 ஆண்டுகளில் பிரதிநிதித்துவப் படுத்தியுள்ளார்..

பகுப்பு:1941 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:2017 இறப்புகள்
நப்பூதனார்

இந்தப் புலவரின் பெயர் முல்லைப்பாட்டு நூலில் **காவிரிப்பூம்பட்டினத்துப் பொன்வணிகனார் மகனார் நப்பூதனார்** எனக் குறிப்பிடப்பட்டுள்ளது. நப்பூதனார் காவிரிப்பூம் பட்டினம் என்னும் ஊரில் வாழ்ந்த பொன் வணிகன் ஒருவரின் மகன் என்பது இப்புலவரின் பெயருக்கான விளக்கம். இவர் சங்ககாலப் புலவர்களில் ஒருவர். பத்துப்பாட்டுத் தொகுப்பில் இடம்பெற்றுள்ள முல்லைப்பாட்டு என்னும் நூலைப் பாடியவர் இவர். நல்பூதனார் என்பது **நப்பூதனார்** என மருவியுள்ளது.

## முல்லை
இருத்தலும் இருத்தல் நிமித்தமும்(காத்திருத்தல்) முல்லைத்திணையின் உரிப்பொருள் என்பார்கள். இந்தப் பாடலில் அரசி அரசன் பிரிவைப் பொறுத்துக்கொண்டிருக்கிறாள். அரசன் போர்ப்பாசறையில் இருக்கிறான்.

## முல்லைப்பாட்டு நூலமைதி
அரண்மனையில் இருக்கும் அரசிக்கு அரசன் மீளப்போகும் அறிகுறிகள் தென்படுவதாக உடனிருப்போர் கூறுகின்றனர். என்றாலும் அவளுக்கு உறக்கம் கொள்ளவில்லை. - இது பாடலின் முதல் பகுதி.

பாசறையில் அரசனுக்கும் உறக்கம் கொள்ளவில்லை. அவன் போர்க்களத்தில் காயம் பட்ட தன் படைகளைப் பார்வையிட்டு ஆறுதல் கூறிக்கொண்டிருக்கிறான். - இஃது இரண்டாம் பகுதி.

கார்மழை பொழிந்து முல்லைநிலம் பூத்துக் குலுங்குகிறது. விசய வெல்கொடி உயர்த்திக்கொண்டு அரசன் படை அந்த முல்லைநிலத்தில் திரும்பிக்கொண்டிருக்கிறது. - இது மூன்றாம் பகுதி.

## முல்லைப்பாட்டு நூலில் சொல்லப்பட்டுள்ள செய்திகள்
### தலைவி அரண்மனையில் உறங்காமை
பெருமுது பெண்டிர் விரிச்சி, நலோர் வாய்ப்புள் ஆகிய நன்னிமித்தங்கள் பற்றிய செய்திகள் உள்ளன.

### தலைவன் பாசறையில் உறங்காமை
அரசன் பாசறையில் யவனர், மிலேச்சர் ஆகியோர் காவல் புரிந்த செய்திகள் கூறப்படுகின்றன.

### தலைவன் தலைவியிடம் கார் பூத்த முல்லைநிலத்தில் வருதல்
காயா, கொன்றை, கோடல், தோன்றி ஆகிய பூக்கள் கார்காலத்தில் மழை பொழிந்து பூத்துக் கிடக்கும் வழியில் அரசன் வெற்றி முழக்கத்துடன் மீளும் செய்தி கூறப்படுகிறது.

## இறுதி வெண்பா
இதன் இறுதியில் இரண்டு வெண்பாக்கள் உள்ளன. இவை இந்தப் புலவர் நப்பூதனாரால் பாடப்பட்டவை அல்ல. பத்துப்பாட்டைத் தொகுத்தவர் பாடிச் சேர்த்தவை.

முதல் வெண்பா, இந்தப் பாட்டுடைத் தலைவனைத் திருமாலாகப் பாவித்து, அன்று கன்றை எறிந்து விளாம்பழத்தை உதிர்த்தாய். குன்றைக் குடையாகப் பிடித்தாய். இனி ஆய்ச்சியரைக் காண்பது எப்போது? உடனே செல், என்கிறது.

இரண்டாவது வெண்பா, அவர் தேர் வாரா முன் கார்காலம் வந்துவிட்டதே என்று தலைவி கலங்குவதாக அமைந்துள்ளது.

பகுப்பு:சங்கப் புலவர்கள்